પારડી નગરના વલસાડી ઝાંપા ગૌરવ પથ પાસે આવેલ દુકાનો સામે આજરોજ બુધવારના બપોરના DGVCL ના વીજપોલ પરથી કેબલો નમી પડતા જે સમસ્યા અંગે સ્થાનિક રહીશોએ જીઇબી કચેરીએ જાણ કરી હતી. અને જીઇબી દ્વારા બે કલાક બાદ પણ સ્થળ પર કોઈ ન આવતા છેલ્લે સ્થાનિક લોકો એ અમારા પ્રતિનિધિ ને જાણ કરી હતી. જેમાં જોતા અહીં દુકાન પાસે જમીન થી માત્ર 6 થી 7 ફુટ ઊંચે લાઇટનો કેબલ વાયર નમી પડેલ હતો. અને જેમાંથી શોટ સર્કિટ ના તણખલા પડતા હતા. જેથી કોઈક મોટી દુર્ઘટના થવાની સંભાવના હાલ સેવાઈ રહી છે. ત્યારે જીઇબી ના અધિકારીઓ આવી મોટી સમસ્યા ને તાત્કાલિક ધ્યાન દોરે તે જરૂરી બની રહ્યો છે.